
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS

IŠVADA
DĖL LIETUVOS RESPUBLIKOS PELNO MOKESČIO ĮSTATYMO NR. IX-675 
5, 17, 18, 30, 33, 34, 35, 382, 41, 43, 561 STRAIPSNIŲ PAKEITIMO IR ĮSTATYMO PAPILDYMO 303 STRAIPSNIU
ĮSTATYMO PROJEKTO

2025-06-13 Nr. XVP-435(2)
Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas.
1. Atsižvelgus į tai, kad projekto 1 straipsniu keičiamo įstatymo 5 straipsnio 2 dalyje atsisakoma nuostatos dėl vidutinio sąrašuose esančių darbuotojų skaičiaus, atitinkamai keistina ir šio straipsnio 3 dalis. Taip pat svarstytina, ar analogiškos nuostatos nereikėtų atsisakyti ir keičiamo įstatymo 18 straipsnio 3 dalyje.
2. Derinant projekto 3 straipsnio 2 dalimi keičiamo įstatymo 18 straipsnio 13 dalį, kurioje yra vartojamos tik „perleidžiančiojo vieneto“ ir „įsigyjančiojo vieneto“ sąvokos, su įstatymo 41 straipsnio 2 dalimi, į kurią ir yra pateikta bendro pobūdžio nuoroda, siūlytina vietoj žodžių „jį perleidžiančiajame vienete, kaip jis suprantamas pagal šio Įstatymo 41 straipsnio 2 dalį“ įrašyti žodžius „jį perleidžiančiajame ar įsigyjamajame vienete, kaip jie suprantami pagal šio Įstatymo 41 straipsnio 2 dalį“ (siūloma nuostata aiškiai apimtų visus keičiamo įstatymo 41 straipsnio 2 dalyje numatytus reorganizavimo ir perleidimo atvejus, o ne tik tuos, kuriuose dalyvauja tik perleidžiantysis ir įsigyjantysis vienetai).
3. [bookmark: _GoBack]Siekiant teisinio aiškumo siūlytina aiškiai nurodyti, kad būtent ilgalaikį turtą įsigijusio vieneto pasirinkimu (o ne mokesčio administratoriaus sprendimu) gali būti taikomas momentinis ilgalaikio turto įsigijimo kainos atskaitymo metodas. Atsižvelgiant į tai, projekto 3 straipsnio 2 dalimi keičiamo įstatymo 18 straipsnio 13 dalyje prieš žodžius „gali būti“ siūlytina įrašyti žodžius „ilgalaikį turtą įsigijusio vieneto pasirinkimu“.

